Aaron Price

     aavso@aavso.org

# Corbes de lluminositat de l'AAVSO

L'eina Corbes de lluminositat de l'AAVSO Corbes de lluminositat de l'AAVSO

## Introducció

&kstars; pot mostrar corbes de lluminositat per a estreles variables des del programa d'observació de l'Associació Americana d'Observadors d'Estreles Variables (AAVSO). Este programa monitora al voltant de 6.000 estreles variables i consisteix en 10 milions d'observacions després de quasi un segle. &kstars; descarrega les últimes dades des de la base de dades de l'AAVSO via Internet, de manera que per a emprar esta eina es requereix una connexió a xarxa.

Per a emprar l'eina, seleccioneu una estrela variable segons la designació o el nom en el quadre esquerre i establiu les dates d'inici i fi que es representaran gràficament. En el quadre dret, seleccioneu el tipus de dades que s'haurien de dibuixar (vejau davall). Quan hàgeu fet les vostres seleccions, premeu el botó Obtindre corba. &kstars; connectarà automàticament amb el servidor de l'AAVSO, el qual representarà el gràfic de la corba de lluminositat i l'enviarà cap al vostre ordinador per a mostrar-lo. A davall es mostra la representació gràfica d'un diagrama de la corba de lluminositat:

Una mostra de corba de lluminositat Mostra de corba de lluminositat

Per favor, cap d'estes corbes de lluminositat s'haurien d'utilitzar MAI en la recerca, escrits, presentacions, publicacions, &etc; El qual significa que només es poden emprar com a font d'informació addicional per a &kstars;. Estos diagrames no han estat validats ni han passat els estrictes controls de les mesures de qualitat de l'AVVSO. Estarem contents d'oferir-vos dades bones en brut simplement demanant-ho a http://www.aavso.org/adata/onlinedata/.

Preguntes específiques quant a les corbes de lluminositat es poden enviar a aavso@aavso.org.

## Quant a estreles variables

Les estreles variables són aquelles que canvien en lluminositat. Una corba de lluminositat és un diagrama sobre un cert temps de la lluminositat d'una estrela variable. Mirant una corba de lluminositat podreu vore com l'estrela s'ha comportat en el passat i intentar predir com es comportarà en el futur. Els astrònoms també utilitzen estes dades per a modelar processos astrofísics en l'estrela. Açò és important per a ajudar-nos a comprendre com funcionen.

## Les dades

Este és un resum dels diversos tipus de dades disponibles en les corbes de lluminositat:

- Observació visual: Esta és l'observació d'una estrela variable amb un telescopi regular. Principalment significa que l'observador distingeix l'estrela a Y lluminositat sobre la data i hora X.

- Més feble que: Algunes vegades l'estrela és massa feble per a ser vista per l'observador. Quan succeeix açò, l'observador informa de l'estrela més feble vista en el camp. Estes s'anomenen més febles que atés que l'estrela variable era més feble que la lluentor informada.

- Mitjana: Esta és una mitjana calculada a partir de totes les dades informades. El número binari indica a l'ordinador quants dies utilitzar per a calcular cada mitjana. Açò és necessari ajustar-ho partint del nombre d'observacions. Les barres d'error representen la sigma 1 estàndard de la desviació d'error.

- CCDV: Estes són les observacions difoses emprant un CCD amb un filtre Johnson V. Les observacions CCDV tendisquen a ser més exactes que la visual (però no sempre).

- CCDB: Observacions CCD amb un filtre Johnson B.

- CCDI: Observacions CCD amb un filtre Cousins Ic.

- CCDR: Observacions CCD amb un filtre Cousins R.

- Dades discrepants: Estes són dades que han estat etiquetades per un membre pertanyent a l'AAVSO com a dades discrepants tot seguint les regles HQ per a la validació de dades. Per a més informació, contacteu amb aavso@aavso.org.

- Dates: La base de dades d'observació de les corbes de lluminositat està basada sobre una actualització de cada 10 minuts de manera que podreu obtindre dades properes al temps real. Ara mateix les dades de les corbes de lluminositat tan sols està disponible des de 1961, però és probable que en el futur esta base de dades siga ampliada.

## Actualitzant la vostra còpia local d'estreles variables

L'AAVSO publica la llista completa d'estreles variables que hi ha en el seu programa de monitoratge. Este fitxer és actualitzat mensualment amb les estreles variables descobertes recentment. Per a sincronitzar la llista que &kstars; utilitza amb la llista principal de l'AAVSO, feu clic al botó Actualitza la llista que hi ha en el diàleg de l'AAVSO. &kstars; intentarà connectar amb la base de dades de l'AAVSO i descarregar-ne l'última llista.

El gran flux de dades personalitzades proveïdes per l'AAVSO ha estat implementat a &kstars; per en Aaron Price. Gràcies, Aaron!